नामजद एफआईआर के आधार पर पुलिस ने राजेश राय व तीन संदिग्धों को गिरफ्तार कर पूछताछ की। बावजूद कोई जानकारी पुलिस को नहीं मिली। तीनों संदिग्धों को जेल भेज कर साहेबगंज पुलिस पता लगाती रही। पुलिस को बताया गया है कि चवर में 23 नवंबर की शाम में राजेश राय के साथ संजय को देखा गया था। अंतिम कॉल भी संजय को राजेश ने ही किया था। साहेबगंज थानाध्यक्ष का कहना है कि रिमांड पर लेकर जेल भेजे गए आरोपियों से पूछताछ होगी। थानाध्यक्ष ने चेहरे व सिर पर तेजाब डालने की पुष्टि करते हुए कहा कि पोस्टमार्टम रिपोर्ट से मौत के कारणों का खुलासा हो सकेगा।